د سلاله په پيښه کې کوم امریکائي عسکر غلطي نه ده کړي
د پاکستان د پارلیمان د قامي سلامتیه کمیټۍ امریکې د مومندو د پیښي په سر بغیر د څه شرط د بخښني غوښتنه کړې کړې ده.او د اتوار په ورځ د پاکستان وزیراعظم یوسف رضاگیلاني وئیلي نیټو ته د رسد لار د پرانستلو فیصله به پارلیمان کوي
د امریکي عسکري چارواکي وائي تیر کال د نومبر په میاشت کي د پاکستان په سرحدي پوسټ باندې د نیټو د بمبارۍ په لړ کي به د کوم پوځي خلاف د ضوابطو د خلاف ورزۍ کاروائي نشي کولي. امریکائي چارواکو نیویارک ټائمز ورځپاڼي ته د نوم نه څرگندولو په شرط وئیلي چې د پیښي د تحقیقاتو په نتیجه کي يي د یو عسکر خلاف هم د مجرمانه غلطۍ شواهد نه دي موندلي او دا چې امریکائي پوځیانو په خپله دفاع کي ډزي کړي وي. امریکائي چارواکي وائي د پیښي په مهال غلط فهمۍ د جنگ په میدان کي گډوډۍ نتیجه وه. د پاکستان د مومندو قبائیلي سیمې د سلاله په چیک پوسټ باندې د نیټو د هوائي بمبارۍ په نتیجه کې ٢۴ پاکستاني پوځیان وژلې شوي دي. پاکستان د پوځیانو په وژنه سخت احتجاج کړې وو او د احتجاج په توگه يي افغانستان کي میشته نیټو ځواکونو د پاره يي په خپله خاوره د رسد لار تړلي ده، امریکې نه يي د شمسي هوائي اډه خالي کړي ده او وئیلي يي دي پارلیمان ته يي د امریکي سره د تعلقاتو د نوي شرائطو ټاکلو کار سپارلی دی. د پاکستان د پارلیمان د قامي سلامتیه کمیټۍ امریکې د مومندو د پیښي په سر بغیر د څه شرط د بخښني غوښتنه کړې کړې ده. او د اتوار په ورځ د پاکستان وزیراعظم یوسف رضاگیلاني وئیلي نیټو ته د رسد لار د پرانستلو فیصله به پارلیمان کوي. د امریکې صدر باراک اوباما، امریکائي پوځي چارواکو او نیټو د سلاله په پیښه او د پاکستاني عسکرو په وژنه خفگان څرگند کړی دی. د امریکې د دفاع وزارت یا پینټگان د پیښې په تحقیقاتي رپورټ کې وئیلي امریکائي عسکرو په خپله دفاع کي په داسي مهال ډزي ووکړي چې وړمبې دوي د حملي د لاندې راغلل او ددي پرتله چي پاکستاني عسکرو ته خبردارې ورکړې شو، دوي بیا هم ډزي جاري ساتلي وي. د پینټگان په رپورټ کې دا هم وئیلي شوي دي چې په اتحادي پوځونو ډزي د داسي مورچونه شوي دي چي په نقشو نه دي ښودلی شوي. پاکستان امریکائي تحقیقاتي رپورټ رد کړی دی.